**Når bør du oppsøke fastlege eller legevakt?**

* Sykdomsbildet ditt forandrer seg og du føler deg utrygg på hva det kan være
* Du får forverring av symptomer du har hatt før operasjonen
* Tegn på infeksjon
* Siv av væske eller blod fra operasjonssåret

**Bilkjøring**

Alle som er operert i hodet har kjøreforbud i minst tre måneder, ofte enda lenger. Du kan ikke begynne å kjøre bil før dette er avklart med nevrolog eller fastlege.

**Sykemelding**

Du får sykemelding av fastlege. Lengde på sykemelding etter operasjoner i hodet varierer etter bakenforliggende årsak til operasjonen, og det er nødvendig å gjøre individuelle tilpasninger. De fleste trenger minst 6-8 uker. Individuelle vurderinger gjøres i samråd med fastlege.

**Tilleggsopplysninger:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

****

**Informasjon ved utskrivelse**

**Vanlige spørsmål etter operasjoner i hodet (kraniotomi)**

**Operasjonssåret**

*Når skal jeg skifte på såret?*

Dersom operasjonssåret er dekket av tape eller bandasje skal disse fjernes etter 3-4 dager. Dersom tape/bandasje er blodig eller fuktig skal du fjerne de tidligere. Hvis såret er tørt trenger du ikke å legge på ny bandasje. Normalt skal det ikke komme væske eller blod fra såret. Dersom det allikevel gjør det må du oppsøke lege.

*Hvordan skal jeg håndtere såret?*

* Vask hendene grundig
* Fjern tapen/bandasjen
* Ikke ta på såret! Ikke forsøk å rense det eller plukke vekk gamle blodrester/skorper

*Kan jeg dusje?*

Du kan dusje kroppen når du føler deg i form til det. Dersom operasjonssåret er tørt når du fjerner tape/bandasje etter 3-4 dager kan du skylle håret, men unngå å bruke sjampo eller såpe av noe slag. Tørk forsiktig med et rent håndkle, vær spesielt varsom over og rundt såret. Håret kan vaskes som normalt når sting/agraffer er fjernet og såret er grodd. Vent med å bade til etter stingene/agraffene er fjernet.

*Når skal sting/agraffer fjernes?*

Sting eller agraffer fjernes hos fastlege 10-14 dager etter operasjonen, dersom ikke annet er avtalt.

*Tiden etter at sting/agraffer er fjernet*

Man opplever som regel at hodebunnen rundt såret har endret følelse. Etter hvert tilkommer ofte en følelse av nummenhet, kløe og at huden sover. Dette er normalt. Bedring av slike symptomer kan finne sted inntil 2 år etter operasjonen, men i enkelte tilfeller vil ikke huden få tilbake normal følsomhet.

Man vil ofte kunne merke ujevnheter i hodebunnen når hevelsen avtar. Dette er også helt normalt og relatert til åpningen og lukkingen av kraniet.

**Infeksjon**

Det er uvanlig at det blir infeksjon i operasjonssåret. Du bør allikevel være på vakt dersom du får tegn på infeksjon. Tegn på infeksjon kan være:

* Økende smerter fra operasjonssåret
* Høy feber eller vedvarende moderat feber etter operasjonen
* Slapphet og redusert allmenntilstand
* Rødhet, varme og hevelse i og rundt operasjonssåret
* Siv av væske eller puss fra operasjonssåret

Det kan i noen tilfeller samle seg væske under huden ved såret. Dette trenger ikke være et tegn på infeksjon, men bør alltid vurderes av lege.

**Aktivitet og belastning**

Man vil ofte merke redusert kapasitet for både fysiske og mentale påkjenninger i tiden etter en hjerneoperasjon. Pasienter rapporterer ofte om økt søvnbehov, hodepine og redusert konsentrasjonsevne som kan forverres ved påkjenninger. Vi anbefaler derfor gradvis opptrapping av intensitet i belastning og aktivitet.